അണയില്ല കാരുണ്യത്തിന്റെ അടുപ്പ് ചേര്ത്തല കോവിഡ് കാലത്തും വിശപ്പുരഹിത ചേര്ത്തല പദ്ധതിയുടെ കാരുണ്യ കലവറ സമൃദ്ധം. സാന്ത്വനം പെയിന് ആന്ഡ് പാലിയേറ്റീവ് കെയര് സൊസൈറ്റിയുടെ പദ്ധതിയില് മുന്നൂറിലേറെ പേര്ക്കാണ് ദിവസവും ഉച്ചഭക്ഷണം സൗജന്യമായി വീട്ടിലെത്തിക്കുന്നത്. വിഭവങ്ങളും സ്പോണ്സര്ഷിപ്പുമായി സുമനസുകളുടെ പിന്തുണയാണ് സാന്ത്വനത്തിന് കരുത്ത്. ചേര്ത്തല നഗരസഭയിലെയും തൈക്കാട്ടുശേരി ബ്ലോക്കിലെ അഞ്ച് പഞ്ചായത്തിലെയും കുടുംബങ്ങളിലാണ് ഭക്ഷണപ്പൊതി എത്തുന്നത്. സാന്ത്വനം ആസ്ഥാനത്തെ അടുക്കളയില് തയാറാക്കുന്ന ഭക്ഷണം പ്രത്യേക വാഹനങ്ങളില് 25 കിലോമീറ്റര് അകലെ അരൂക്കുറ്റിയിലും കായല്കടന്ന് പെരുമ്ബളത്തുമെത്തും. സന്നദ്ധപ്രവര്ത്തകരാണ് വീടുകളിലേക്ക് ഭക്ഷണപ്പൊതി കൈമാറുന്നത്. വിഭവങ്ങള്ക്കും അനുബന്ധ ചെലവുകള്ക്കുമായി പ്രതിമാസം മൂന്ന് ലക്ഷത്തോളം രൂപവേണം. ഓര്മദിനങ്ങളിലും ആഘോഷനാളുകളിലും സുമനസുകള് നല്കുന്ന സ്പോണ്സര്ഷിപ്പും സംഘടനകളും സ്ഥാപനങ്ങളും എത്തിക്കുന്ന വിഭവങ്ങളും പദ്ധതിയുടെ വിജയത്തില് പ്രധാനഘടകമാണ്. സൊസൈറ്റി മേഖലാ കമ്മിറ്റികള് സമാഹരിക്കുന്ന വിഭവങ്ങളും സാന്ത്വനം അടുക്കളയെ സമൃദ്ധമാക്കുന്നു. ചേര്ത്തല ടൗണ് ഈസ്റ്റ് മേഖലാ കമ്മിറ്റിയാണ് വിഭവസമാഹരണം നടത്തിയത്. 100 ചാക്ക് അരിയും പലവ്യഞ്ജനങ്ങളും പച്ചക്കറിയും ഉള്പ്പെടെ കലവറയിലെത്തിച്ചു. മന്ത്രി സജി ചെറിയാന് വിഭവങ്ങളുമായുള്ള വാഹനം ഫ്ലാഗ് ഓഫ് ചെയ്തു. സിപിഐ എം ജില്ലാ സെക്രട്ടറിയറ്റംഗം കെ പ്രസാദ്, സാന്ത്വനം പ്രസിഡന്റ് കെ രാജപ്പന് നായര്, സെക്രട്ടറി പി എം പ്രവീണ്, എന് ആര് ബാബുരാജ്, ഷേര്ളി ഭാര്ഗവന്, പി എസ് പുഷ്പരാജ് എന്നിവര് പങ്കെടുത്തു. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് ആന്റിബയോട്ടിക് സാക്ഷരതയിലേക്ക് : വീണാ ജോര്ജ് കേന്ദ്ര സര്ക്കാരിന്റെ വയോശ്രേഷ്ഠ സമ്മാന് കേരളത്തിന് ജിഎസ്ടി വന്നാല് പെട്രോളും ഗ്യാസാകും പാചകവാതകത്തിന് കൂട്ടിയത് 290 രൂപ